KISKŐRÖS VÁROS POLGÁRMESTERE

ELŐTERJESZTÉS
(sürgősséggel a Képviselő-testület 2024. március 20-i ülésére)

TÁRGY: 
PÁLYÁZAT BENYÚJTÁSA A „TISZTÍTSUK MEG AZ ORSZÁGOT II. HULLADÉKFELSZÁMOLÁSI PÁLYÁZAT” CÍMŰ PÁLYÁZATI KIÍRÁSRA 
Az NHKV Nemzeti Hulladékgazdálkodási Koordináló és Vagyonkezelő Zrt. - Magyarország 2023. évi központi költségvetéséről szóló 2022. évi XXV. törvény 1. melléklet XVII. Energiaügyi Minisztérium fejezet, 20. Fejezeti kezelésű előirányzatok cím, 35. Energetikai és fenntarthatósági ágazati feladatok alcímnek a 3. Fenntarthatósági feladatok és közmű-szolgáltatások jogcímcsoport terhére - pályázatot hirdetett magyarországi székhellyel rendelkező civil szervezetek, gazdálkodó szervezetek, egyházi jogi személyek és települési önkormányzatok részére. A pályázat célja, hogy az érintett területeken fellelhető, jogellenesen elhelyezett vagy elhagyott hulladékot felszámolja, továbbá olyan ingatlanvédelmi rendszerek kiépítését támogassa, melyek alkalmasak az ismételt illegális hulladéklerakás vagy elhagyás keletkezésének megelőzésére.
A települési önkormányzatok saját tulajdonban és köztulajdonban álló, az önkormányzat kezelésébe, vagyonkezelésébe tartozó területek megtisztítására – ideértve a használati, bérleti és egyéb jogviszonyokat is –, amelyek esetében a megtisztításhoz szakmai feladattervben kifejtendő közérdek fűződik (pl. kerékpárutak, egyéb utak) nyújthatnak be pályázatot, illetve a területtisztítás mellett ingatlanvédelmi eszközök, rendszerek kiépítésére, bővítésére is van lehetőség. 
Önkormányzatok a területtisztítás mellett ingatlanvédelmi eszközök, rendszerek kiépítésére, bővítésére is pályázhatnak, az igényelhető támogatás legfeljebb 40 %-a erejéig.

A Támogató az ingatlanvédelmi rendszerek esetében az alábbiakat támogatja:

• nem elektronikus sorompók kiépítése, beüzemelése az utak és behajtási lehetőségek

lezárása érdekében;

• a tulajdonos által a terület őrzése érdekében kamera vagy kamerarendszer kiépítése, telepítése;

• meglévő – jelen pályázat szerinti – funkcióját nem, vagy nem megfelelően ellátó sorompó vagy kamera, kamerarendszer bővítése. Bővítés keretében kizárólag a meglévő eszközrendszernél magasabb minőségű, és/vagy nagyobb számú, hatékonyabb, a pályázat céljainak elérését támogató eszköz, rendszer támogatható, indoklás mellett.

A pályázatok benyújtására 2024.03.18. 08:00 órától a keret kimerüléséig, de legkésőbb 2024.03.27. 24:00 óráig (éjfélig) van lehetőség. 

Az igényelhető támogatás maximális összege Önkormányzatok esetében: 75.000.000,-Ft.
Kiskőrös Város Önkormányzata a maximálisan igényelhető 75.000.000,- Ft támogatási összegre kíván pályázatot benyújtani. 
A projekt keretében Kiskőrös Város Önkormányzata, a közigazgatási területén több helyen meglévő illegális szemétlerakó helyek felszámolását, valamint a régi és új lerakóhelyek újbóli és újonnani kialakulásának megelőzése érdekében kamerarendszer kiépítését kívánja megvalósítani. 
A sürgősségi előterjesztés indoka, hogy a projekt költségvetése az anyagkiküldést követően vált véglegessé.
A fentiek alapján javaslom, hogy a Képviselő-testület az NHKV Nemzeti Hulladékgazdálkodási Koordináló és Vagyonkezelő Zrt. által kiírt „Tisztítsuk meg Magyarországot II. Hulladékfelszámolási pályázat” című pályázati kiírás során megítélhető támogatás elnyerése érdekében a határozat-tervezetben foglaltak szerint döntsön. 

Kiskőrös, 2024. március 14.

Domonyi László s.k.,


polgármester

HATÁROZAT

A Képviselő-testület:

1.         egyetért Kiskőrös Város Önkormányzata illegális hulladéklerakó helyek felszámolását és a régi, valamint új lerakóhelyek újbóli és újonnani kialakulásának megelőzését célzó programjának megvalósításával. 
2. egyetért a „Tisztítsuk meg Magyarországot II. Hulladékfelszámolási pályázat”- című pályázati kiírás keretében maximum 75.000.000,-Ft vissza nem térintendő támogatás elnyerésére támogatási kérelem benyújtásával, az illegális hulladéklerakók felszámolásának pénzügyi fedezetének biztosítása érdekében.
3.        felhatalmazza a polgármestert a nyilatkozattételre, valamint arra, hogy a pályázattal kapcsolatos ügyekben eljárjon, és a támogatási szerződést, a pályázatot kiíró Szervekkel megkösse. 
Felelős:
polgármester

Határidő: 
azonnal

